OIKEUSMINISTERIÖ			MUISTIO
Olli Muttilainen			21.3.2005 

TOIMITTAJAN VALINTA / PALVO II-HANKKEEN HENKILÖSTÖTUKI

1.  Tarjouspyyntö

Oikeusministeriön hallinnonalalla perustetaan palvelukeskus tuottamaan talous- ja henkilöstöhallinnon tukipalvelut ministeriölle ja virastoille. Suunniteltu hanke edellyttää henkilöstön muutosvalmennus- ja sopeuttamistoimenpiteitä. Näiden toteuttamiseksi oikeusministeriö hankkii asiantuntijapalveluita, yhteistyössä perustetun projektiryhmän kanssa. Hanke liittyy palvelukeskushankkeen (PALVO II) henkilöstösuunnitteluun, jota toteutetaan erillisessä hankeryhmässä. Muutosvalmennushankkeen hankesuunnitelma oli tarjouspyynnön liitteenä.

Oikeusministeriö toimitti 17.2.2005 tarjouspyynnön hallinnonalan muutosvalmennushankkeesta seuraaville yrityksille:

Accenture Oy
DBM Finland Oy
Haus Kehittämiskeskus Oy
Mercuri Urval Oy
Novetos Consulting Oy
Odeco Oy

2.  Vertailuun hyväksytyt tarjoukset

Tarjouksensa jättivät määräajassa: 

Accenture Oy
DBM Finland Oy
Haus Kehittämiskeskus Oy
Mercuri Urval Oy
Odeco Oy

Tarjousten vertailuun hyväksyttiin muut tarjoukset, mutta Accenture Oy:n tarjous jätettiin vertailun ulkopuolelle. Tarjouspyynnön mukaan ”mahdollisuus osatarjousten tekemiseen tai alihankkijoiden käyttämiseen suljetaan pois.” Accenturen tarjous perustuu olennaisesti yhteistyöhön HRM Partners Oy:n kanssa, minkä vuoksi se ei täytä em. poissulkevaa tarjousehtoa.

3.  Tarjousten vertailu

3.1. Vertailukriteerit ja niiden painotus

Tarjouksia vertaillaan seuraavin kriteerein ja painotuksin.

A. Laatu (kriteerin paino kokonaisarviossa 60 %)

Laatutekijät tarjouspyynnön mukaan seuraavasti:

1. Suunnitelman sisältö (tekijän paino on 60 % kriteeristä)
2. Referenssit (tekijän paino on 30 % kriteeristä)
3. Konsultit / yritys (tekijän paino 10 % kriteeristä)

B. Hinta (kriteerin paino kokonaisarviossa 40 %)

Konsulttipäivän hinta (tekijän paino on 60 % kriteeristä)
Kokonaishinta (tekijän paino on 40 % kriteeristä)

3.2. Vertailu

3.2.1. Tarjouksen laatutekijät

Suunnitelma

Kaikilla vertailuun hyväksytyillä tarjoajilla oli toteuttamiskelpoinen ja realistinen suunnitelma hankkeen läpiviemiseksi.

DBM Oy: Keskitetty ja ytimekäs, kronologisesti esitetty suunnitelma, jossa palvelukuvaus hyvin esitetty.

HAUS Kehittämiskeskus Oy: Hankesuunnitelman mukainen realistinen suunnitelma, jossa hyvää erityisesti yhteistoiminta hankeryhmän kanssa.

Mercuri Urval Oy: Keskitetty suunnitelma, josta hyvä kokonaisesitys.

Odeco Oy: Melko laaja, mutta perusteltu ja hyvin kuvattu suunnitelma, joka jakaantuu yksikkökohtaisiin, alueellisiin sekä esimiesryhmiin.

Referenssit

Kaikki tarjoajat ovat esittäneet useita referenssejä. HAUS Oy:llä, Mercuri Urval Oy:llä ja Odeco Oy:llä on runsaat ja tuoreet julkishallinnon referenssit, DBM Oy on esittänyt vähän kotimaisia julkisyhteisöreferenssejä.

Konsultti / Yritys

Kailla tarjoajilla on riittävät henkilöstövoimavarat hankkeen toteuttamiseen, sekä konsultti- ja psykologiosaamista. Yritysten välille ei voi tehdä eroja pelkästään tarjousten perusteella. Kaikki tarjoajat ovat myös riittävän suuria konsultteja hoitamaan toimeksiannon.

Laatutekijöiden pisteytys

Tarjouksen tekijät saavat laatutekijöistä pisteitä seuraavasti (0-5):

Taulukko 1 Laatutekijöiden pisteytys
	DBM Finland Oy	HAUS Kehittämiskeskus Oy	Mercuri Urval Oy	Odeco Oy	
suunnitelma	4	3	3	4	
referenssit	2	4	4	4	
konsultti / yritys	3	3	3	3	

3.2.2. Hintatekijät

Taulukko 2 Hintatekijät ja niiden pisteytys
	DBM Finland Oy	HAUS Kehittämiskeskus Oy	Mercuri Urval Oy	Odeco Oy	
konsulttipäivän hinta	1500 €	1250 €	1200 €	800 €	
pisteet	3	4	4	5	
tarjouksen kokonaishinta
(konsulttipäivät)	43.500 € (29 pv)	31.250 € (25 pv)	28.800 € (24 pv)	47.200 € (59 pv)	
pisteet	4	5	5	3	

4.  Yhteenveto ja hankintaesitys

4.1. Yhteenveto

Taulukko 3 Yhteenveto ja tekijöiden painotetut summat
	tekijöiden painokertoimet	DBM Finland Oy	HAUS Kehittämiskeskus Oy	Mercuri Urval Oy	Odeco Oy	
suunnitelma	(0,6)	4 (2,4)	3 (1,8)	3 (1,8)	4 (2,4)	
referenssit	(0,3)	2 (0,6)	4 (1,2)	4 (1,2)	4 (1,2)	
konsultti / yritys	(0,1)	3 (0,3)	3 (0,3)	3 (0,3)	3 (0,3)	
kriteerin kokonaispisteet	--	3,3	3,3	3,3	3,9	
hinta 1	(0,6)	3 (1,8)	4 (2,4)	4 (2,4)	5 (3,0)	
hinta 2	(0,4)	4 (1,6)	5 (2,0)	5 (2,0)	3 (1,2)	
kriteerin kokonaispisteet	--	4,4	4,4	4,4	4,2	

Painotetut yhteispisteet	

Taulukko 4 Painotetut kokonaispisteet
	kriteerien painokertoimet	DBM Finland Oy	HAUS Kehittämiskeskus Oy	Mercuri Urval Oy	Odeco Oy	
laatu	(0,6)	3,3 (1,98)	3,3 (1,98)	3,3 (1,98)	3,9 (2,34)	
hinta	(0,4)	4,4 (1,76)	4,4 (1,76)	4,4 (1,76)	4,2 (1,68)	
yhteensä	(1,0)	( 3,7)	(3,7)	(3,7)	(4,0)	

 Hankintaesitys:

Esitän, että oikeusministeriö käynnistää neuvottelut PALVO II henkilöstötukihankkeen konsulttipalveluista Odeco Oy:n kanssa.